Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on Andrew isiklikult teie ees.
Tere tulemast taas me saatesse!
Täna õpetan viimast korda teemal: "Jumal tahab, et oleksid terve."
Ma ei lõpeta teemat seetõttu, et teema oleks end ammendanud,
vaid ma olen ladunud vundamenti
ja andnud edasi põhitõdesid tervenemise kohta.
Teil on nüüd tarvis vaid õppida, kuidas usk toimib
ja kuidas neid asju rakendada.
Kuid peamine asi, mida palju kordi rõhutanud olen,
on see, et Jumal tahab, et oleksid terve.
Mitte ainult, et Jumal saab sind tervendada,
vaid Ta tahab seda teha. See on osa lepitusest.
Olen viimased korrad õpetanud sellest,
et usk ja seeläbi tervenemine toimivad teatud seaduste alusel.
Paljud arvavad, et Jumal valib individuaalselt,
keda tervendada
vastavalt sellele, kui palju sa Talle meeldid,
kui püha sa oled, või kui palju paastud ja palvetad -
Olen selgitanud seda, kasutades näitena Markuse 5. ptk.'i
kus veritõbine naine tuli ja puudutas Jeesust.
Kui naine puudutas Teda, voolas vägi Jeesusest naisesse
ja Jeesus isegi ei teadnud, kes oli Teda puudutanud.
Osa teolooge ütleb, et Jumal teab kõike.
Jah, ma usun, et Jeesus oli oma vaimu poolest Jumal.
Luuka 2:52 ütleb aga Ta lihaliku olemuse kohta,
et "Jeesus kasvas tarkuses ja pikkuses..."
Tarkuses kasvada tähendab, et Jeesus ei teadnud kõike kohe,
vaid Ta pidi õppima.
Ehkki Jeesuse keha oli patuta, olid sel omad piirangud.
Tal ei olnud seljal silmi,
nii et Ta ei teadnud, kes see naine oli, kes Teda puudutas.
See aga viitab sellele,
et usk ja vägi voolavad vastavalt teatud seadustele.
Naine puudutas Jeesust usus ja Jumala vägi voolas veel enne,
kui Jeesus teadnuks, kes Teda puudutas
või enne, kui Jeesus jõudnuks hinnata naise pühadust
ja õigesti käitumist.
Nii on see ühtpidi pilt sellest, et su tervenemine ei sõltu Jumalast.
Jumal on meid juba tervenemisega varustanud.
ja pannud selle väe meisse.
Nii on sinu asi uuendada oma meeli
ja luua ühendus,
mis laseb sinus oleval väel välja voolata.
On olemas seadused, mis juhivad tervenemise toimumist.
See teadmine on muutnud mu elu.
Usun sellesse kogu oma südamest.
On põhjused, miks inimesed on haiged
ja põhjused, miks inimesed tervenevad.
Enamik inimesi arvab, et seda ei saa teada,
kuid tegelikult saab küll.
Nii tahan jagada sinuga mõnda neist seadustest.
Ütlesin juba eelmine kord, et võiksin nimetada u 100 seadust,
mis on seotud inimese tervenemisega.
Põhimõtted, mis on olulised või tulevad kasuks, et terveks saada.
Saan oma saadetes jagada ainult 4-5 neist.
Ma ei nimeta igat üht, mida tean,
sest pean isegi veel õppima osasid neist.
Avastan isegi alles, kuidas usk ja tervenemine toimivad.
Üks mu töötajatest küsis:
"Kuidas on nende inimestega, kes on alles noored usklikud
ega tea neist asjadest midagi,
kuid saavad siiski palve peale terveks?"
Olen õpetanud lähtuvalt 2. Peetruse 1:2-3,
kus on öeldud, et kõik, mis on vajalik eluks ja vagaduseks,
tuleb Tema tundmise kaudu.
Kui on olemas seadused, mida peame õppima,
siis kuidas on võimalik,
et äsja usklikuks saanud inimesed kogevad imelist tervenemist?
Usun, et üks põhjustest on see,
et sa ei vaja suurt usku või teadmisi kogemaks imelist tervenemist.
Tihti on probleemiks hoopis me uskmatus,
mis töötab me usule vastu.
Olen sellest rääkinud Matteuse 17. peatüki põhjal.
Kui inimene sünnib uuesti,
siis Jumal annab talle uue võimaluse alustada oma elu puhtalt lehelt.
Nii ongi neil lihtne, lapsemeelne usk, mis sirutub välja
ja võtab vastu need suured imed.
See nõuab palju aega, vaeva ja religiooni,
et muuta enamikku meist
tuimaks ja kehvaks Jumala väe vahendajaks.
Ma tõesti usun, et suurim takistus tervenemisel
on kõik need valeõpetused ja religioossed õpetused,
mis üritavad selgitada, miks Jumal ei tee paljusid asju.
Sellised valed aga ummistavad "torud"
ega lase Jumala väel vabalt voolata.
Usun, et sa ei pea olema vaimuhiiglane.
Küll aga pead olema puhas.
Enamik inimesi aga on rikutud religiooni läbi.
Me peame vabanema sellest prahist, mis takistab meid
ega lase Jumala väel läbi meie voolata.
Markuse 5. peatükk räägib naisest,
kes oli kannatanud veritõve all 12 aastat.
Markuse 5:26:
"...ning palju saanud kannatada arstide käes
ja ära kulutanud kõik, mis tal oli, ega olnud saanud mingit abi,
vaid pigem oli ta tõbi läinud halvemaks."
Räägin natuke
teistest allikatest leitud infost nende salmide kohta,
mida kinnitavad mitmed allikad.
Sel naisel oli olnud veritõbi 12 aastat.
Jumala Sõnas on kirjas,
et ta oli saanud palju kannatada arstide käes.
Olen lugenud piiblikommentaare selle kohta,
ega hakka isegi üritama selgitada siin saates
osasid ravimeetodeid, mida tol ajal kasutati.
Need olid tõeliselt imelikud.
Need olid heal juhul seotud ebausuga ja halvimal juhul lausa deemonlikud.
Mõned tolleaegsed raviviisid, mille kohta olen lugenud,
olid alandavad ja kohutavad.
See naine oli arstide käes palju kannatanud
ja kulutanud ära kõik, mis tal oli.
Enamik inimesi tahaks teda selle eest kiita.
Täna, 2000 aastat hiljem
peaksime neid raviviise barbaarseteks ja ebausuga seotuks,
mõeldes, kuidas see naine neid üldse talus?
Kui Jeesuse tagasitulek viibib
ja inimesed on siin maa peal veel ka 2000. aasta pärast,
siis ka nemad peaksid me raviviise barbaarseteks
ja imestaksid, kuidas saime küll selliseid asju teha.
Mõte seisneb selles, et see oli tol ajal tavapärane tarkus.
See oli parim, mida arstid tol ajal teadsid.
Neid raviviise peeti normaalseks, kuigi need olid kohutavad.
Tänapäeval on meil keemia- ja kiiritusravi
ja kui teil mõnda haigust poleks,
võiksite te seda ravi saades isegi surra, sest see on kohutav.
Tean arste, kes on keeldunud neid protseduure tegemast,
sest nad on näinud, et see ravi on hullem kui haigus ise.
Tänapäeval on inimesi, kes nõustuvad selle raviga,
kulutades kogu oma raha sellele.
Kristlased aga patsutavad neile õlale ja kiidavad neid selle eest,
öeldes, et tegu on õige asjaga.
Nad isegi julgustavad inimesi jätkama neid julmasid protseduure.
Ma ei ole arstide vastu,
isegi et mu jutust võib selline mulje jääda.
Mõned mu sõbrad on arstid ja ka me juhatuses on üks arst.
Ma ei ole arstide vastu.
Kui ei oleks arste, oleks kõik kristlased surnud,
sest nad ei usu, et Jumal saab neid tervendada.
Ma ei ole arstide vastu,
kuid ei sea neid ka sellisele tasemele, et kõik, mis nad teevad, on Jumalast.
Ka ei usalda ma arste täienisti, sest nad on ka lihtsalt inimesed.
Ma ei suhtu neisse teisiti, kui juristidesse, automüüjatesse,
poes töötajatesse või ükskõik, kellesse.
On olemas häid ja halbu arste.
Sel on oma põhjus,
miks neil on maailma kõrgeim vastutuskindlustus.
Hiljuti peetud teenistusel tuli mu juurde 5 inimest,
kes olid pimedad, kurdid ja erinevate hädadega,
mis kõik olid seotud meditsiiniliste protseduuridega,
mis neile oldi tehtud.
Raviti ühte probleemi, kuid põhjustati 10 uut häda.
Kui telekas reklaamitakse näiteks peavalutabletti,
siis ravimilehel mainitakse väikeses kirjas kõiki kõrvaltoimeid.
Ravim võib põhjustada erinevaid hädasid, isegi tappa jne.
Siis mõtlen küll, et kannatan pigem peavalu,
kui et kogeks kõiki neid kohutavaid asju.
Ma pole arstide vastu, kuid nad teevad ka mõnikord vigu.
Keskmine kristlane aga
soovitab sul alluda kõigile neile protseduuridele
ja teha neid, isegi kui see läheb meile kalliks maksma
ja muudab meie olukorra halvemaks.
Kui keegi aga läheb teenistusele oma tervise pärast palvetama,
heidetakse ta üle nalja
ja mõeldakse, kuidas ta küll julgeb midagi sellist teha!
Räägin sellest, et näidata, kuidas maailm mõtleb.
Nad soovitavad sul teha asju, mis röövivad su säästud,
tekitavad halvatust ja igasuguseid terviseprobleeme.
Ravimipakkidele kirjutatakse võimalikud ohud,
sest ükski ravim pole 100% kindel asi.
Maailma arvates on see tarkus, kui laseme endi peal praktiseerida.
Kui aga läheme selle asemel palvele, siis nad naeravad me üle.
Arvan, et see naine selles loos kannatas seda kõike.
Ta vaevles ja kannats 12 aastat, kaotades kõik
ja olles eraldatud kõigist.
Ja ta sõbrad kindlasti arvasid, et ta on teinud just nii nagu peab.
Kui nad aga oleksid teadnud, et ta läheb Jeesuse juurde,
siis usun, et paljud oleksid öelnud: "Kuidas sa küll julged?"
See kõik on lihtsalt kohatu.
Me ei peaks minema Jeesuse ette alles viimases hädas.
On palju inimesi, kes ei hakka uskuma Jumalasse enne,
kuni on mõistnud, et arstid ei saa enam aidata.
Ühtpidi mulle tõesti meeldib, kui inimesed tulevad mu juurde
ja ütlevad: "Mu olukord on ravimatu.
Arstid saatsid mu koju surema, sest nad ei saa mind enam aidata."
Mulle meeldivad sellised olukorrad,
sest nüüd nad lihtsalt ei palveta enam, et Jumal aitaks natuke arste.
Kuigi nende usk on endiselt arstidel ja mitte Jumalal.
Nad lihtsalt usuvad, et Jumala lisamine aitab veidi enam.
Kuid mulle meeldib,
kui inimesed jõuavad punkti, kus kõik on ära proovitud
ja ainus, mida veel teha saab, on loota Jumalale.
Seda oleks pidanud kohe alguses tegema!
Peame panema kogu oma lootuse Jumala peale
ja mitte hägustama seda samas millegi muu peale lootes.
See naine oli proovinud kõike, aga miski ei aidanud.
Markuse 5:27: "...olles kuulnud lugusid Jeesusest,
läks rahvahulga seas ta selja taha."
Tahan näidata selle loo kaudu usu seadusi
ja siin on üks neist.
Roomlastele 10:17: "Nii tuleb siis usk kuuldust,
aga kuuldu Kristuse sõna kaudu."
Sa pead esmalt kuulma tõde,
et see tõde saaks hakata vabastama Jumala väge su ellu.
Niisiis, üks Jumala seadusi on, et sa pead kuulma.
See naine poleks saanud terveks,
kui keegi poleks rääkinud talle Jeesusest
ja imetegudest, mida Jeesus tegi.
Seega on kuulmine osa protsessist.
Õnneks ei pea me ainult kuulma,
aga me saame ka ise lugeda Jumala Sõna.
Kuid isegi, et me seda loeme, peab Püha Vaim meid kõnetama,
et kuuleksime seda oma südames.
"Nii tuleb usk siis kuuldust, aga kuuldu Kristuse sõna kaudu."
Seega, kui sa soovid kogeda
Jumala usku ja tervendavat väge oma elus,
pead sa kuulma Jumala Sõna.
Pead üksnes kuulama Jumala sõnu,
et seista vastu selle maailma negatiivsetele sõnadele.
Mõned inimesed loevad Piiblit ainult natuke
ja nende teadmised sellest on nadid.
Neile on tõde see, mida arst tegi, mida advokaat ütles
või millest tädi Mari läbi läks.
See on nende jaoks reaalsem, kui see, mida Jumala Sõna ütleb.
Pead selle protsessi ümber pöörama.
Pead jõudma punkti, kus pead Piibli sõnumit tähtsamaks
hoolimata sellest, mida arstid ütlevad või mis tädi Mariga juhtus.
Roomlastele 3:4: "..,et Jumal on tõemeelne,
aga iga inimene valelik..."
Jumala Sõna on see, mis peab valitsema su elu.
See naine kuulis ja tal oli nüüd tõde Jeesuse kohta,
et Jeesus on Jumal ja Ta tervendab inimesi.
Jeesusel oli vägi, mis tegi naise läbi ta rõivaste terveks.
Kõik see oli osa sellest imest.
Kui sa ei kuule...
Roomlastele 10:14-15:
"Aga kuidas nad saaksid uskuda sellesse,
kellest nad ei ole kuulnud?
Kuidas nad saaksid kuulda ilma kuulutajata?
Kuidas aga saadaks kuulutada, kui ei olda läkitatud?
Salm 17: "Nii tuleb usk kuuldust, aga kuuldu Kristuse sõna kaudu."
Et üldse kuulda, peab keegi kuskil kuulutama.
Keegi peab jagama neid tõdesid teistele.
Peame need teadmised esmalt vastu võtma,
enne kui need teadmised saavad meid vabastada.
Ütlen seda armastusega,
kuid osade vaatajate teadmised Jumala Sõnast
mahuks sõrmkübarasse ja see oleks endiselt pooltühi.
Ma ei taha kedagi kritiseerida,
kuid osa vaatajatest oskaks rääkida mulle kõike
filmidest, näitlejatest, kuulsuste suhetest,
Superstaari-saate tulemustest ja spordist.
Oskaksite rääkida paljudel teemadel, millest mina ei tea,
kuid te ei tunne Jumala Sõna.
Need teised asjad aga ei muuda su elu ega vabasta sind,
aga Jumala Sõna teeb seda.
Üks ususeadusi on: "Nii tuleb siis usk kuuldust,
aga kuuldu Kristuse sõna kaudu."
Kui soovid tugevdada oma usku,
pöördu Jumal Sõna poole ja uuri seda.
Uuri Piiblit ning loobu asjadest,
mis viivad sind kaugemale Jumala Sõnast.
Lõpeta mõni oma hobidest ja hakka keskenduma Jumala Sõnale.
Psalm 107:20: "Ta läkitas oma sõna ja tervendas nad
ning päästis nad haua veerelt."
Õpetussõnad 4:22: "...sest (Jumala sõnad)
on eluks sellele, kes need leiab, ja terviseks kogu ta ihule."
Jumala Sõna õppimine toob kaasa usku ja tervenemist.
Sa pead lugema Piiblit.
Sest see seadus toimib selliselt,
et kuniks sa ei tea tõde, ei saa sa ka vabaks.
Johannese 8:32:
"...ning tunnetate tõde, ja tõde vabastab teid."
Tõde üksi ei vabasta meid.
Vaid see tõde, mida me tunneme, saab meid vabaks teha.
Kui sa ei tunne tõde, ei saa see sind ka vabastada.
Paljudel teist on rohkem kui üks Piibel
ja te kannate Piiblit endaga kaasas.
Loete ehk vahel mõned salmid,
kuid te ei tea, mida Jumala Sõna ütleb
ja kuna te ei tea tõde,
siis te pole ka füüsiliselt vabaks saanud.
Asi pole ainult intellektuaalsetes teadmisestes,
vaid sa pead teadma/tundma südame tasemel.
Olen uurinud Jumala Sõna, ööd ja päevad
nüüdseks juba 42 aastat.
Olen uurinud ja lugenud Piiblit
ja olen omadega täna hoopis teises kohas, kui olin alguses.
Toona vaid lugesin Piiblit ja võisin selle kohta ka miskit öelda,
kuid täna tunnen Piiblit südame tasemel,
õppides samas pidevalt juurde
ja õppides Jumalat sügavamalt tundma.
Me peame tundma Piiblit. See on Jumala seadus.
Paljud ütlevad, et nad ei soovi uurida ja lugeda Piiblit,
sest see on nii raske.
Pole palju vaja, et Piibli lugemises alla anda.
Õnneks armastab Jumal teid ikkagi
ja te pääsete ikkagi taevasse, kui olete uuestisündinud
ja võtnud Jeesuse oma Issandaks.
Pääsete sinna lihtsalt kiiremini,
kuna te ei tunne Piiblit ja Jumala seadusi, mis teis töötavad.
Nii et, kui haigus ründab, siis te palute, anute ja küsite,
mõistmata, et Jumal on juba andnud teile väe.
Nii te siis suretegi ja lähete taevasse,
kus ükskord kohtume ja te tunnistate, et mul oli õigus.
Ja ma vastan: "Muidugi oli!"
Te võite ikka minna taevasse, sest Jumal armastab teid.
Kui aga tahate saada õigeid tulemusi, siis peate tundma Jumala Sõna.
See on seadus, mis toimib alati.
See on järjepidev ja see ei muutu.
See ei ole nii ainult minu ja mõne teise jaoks,
kuigi näib nagu osad saaksid Jumalalt ilma selleta.
Ei, keegi peab tundma Jumala seadusi.
Kui te ise ei tunne neid seadusi
ega oska seetõttu vabastada Jumala väge
ja luua ühendust,
siis keegi teine peab teid aitama.
Kuid Jumala vägi ei voola inimestele, kes ei tunne tõde.
Johannese 8:32:
"Ning tunnetate tõde, ja tõde vabastab teid."
Jumal Sõna on tõde! (Johannese 17:17)
Üks seadustest on see, et peame tundma Jumala Sõna.
Kui see on seadus, siis see on järjepidev
ja on mõeldud eranditult kõigile.
Nii ei pea me kaugemale minemagi,
et mõista, miks me pole näinud imesid.
Paljud teist on kuulnud mind õpetamas,
et Jumal tahab, et oleksid terve.
Ta mitte ainult ei saa sind tervendada, vaid Ta ka tahab seda.
Sulle aga on õpetatud, et see sõltub Jumalast
ja vahel Ta lausa paneb haigusi su peale.
Nii on osad teist leppinud teatud asjadega,
teadmata, mida Piibel nende kohta ütleb.
Nüüd aga mõistate, et olete eksinud ja see ei vasta tõele.
Te olite petetud selles vallas, aga nüüd olete muutunud.
Juba sellestki on teile kasu,
aga on ka palju muid asju, millest mul ei ole aega rääkida.
Peate ise lugema Jumala Sõna
ja laskma Pühal Vaimul näidata, mida Jumala Sõna tegelikult ütleb.
Olen püüdnud täna rõhutada, et on olemas seadused,
mis juhivad seda, kuidas Jumala vägi voolab.
Naine puudutas Jeesuse kuube ja vägi lihtsalt voolas Temast välja,
enne, kui Tal oli aega hinnatagi, kas naine oli seda väärt.
See vägi voolas tänu ususeadusele.
Kui täidad ususeadusi, siis Jumala vägi ka voolab.
Me peame mõistma, et usk tuleb kuulmise kaudu
ja kuulmine Jumala Sõna kaudu.
Sa pead kuulma Jumala Sõna. See on selline seadus.
Sa pead kas ise tundma Jumala Sõna
või minema kellegi juurde, kes tunneb, et saaksid vabaks.
Aga keegi peab tundma Jumala Sõna, et vabastada Jumala väge.
"Ning tunnetate tõde, ja tõde vabastab teid."
Tõde, mida teame, vabastab meid.
Vennad ja õed, õppigem tundma Jumala Sõna.
Õige reaktsioon minu tänasele õpetusele oleks öelda:
"Tänu Issandale!
Kavatsen hakata tundma Jumala Sõna."
Kui alustad Piibli lugemisega,
võid esimesel lugemisel puutuda kokku asjadega,
mis tunduvad rasked ja sa ei pruugi neist aru saada.
Kuid Püha Vaim kirjutas Piibli
ja Ta on koos sinuga, et juhtida sind kõige tõe sisse
ja õpetada sulle kõike ning tuletada meelde kõike.
(Johannese 14:26)
Kui loed Piiblit südamega ja mitte ainult peaga,
paludes Jumalat, et Ta aitaks sul Piiblit mõista,
siis Püha Vaim tuleb ja teeb seda.
On kindel, et kui hakkad mu õpetuse tulemusena
süvenenult Piiblit uurima,
siis võib tulla ette raskusi ja sa pead esitama küsimusi,
hankides isegi lisamaterjale, et kõike seda paremini mõista.
Kuid kasu sellest on kogu seda vaeva väärt.
Ühtlasi on kõige selle tegemine terviseks su ihule.
Õp.4:22: "Sest need on eluks... ja terviseks kogu ta ihule!"
Nii hakkad ka nägema, kuidas asjad su elus toimivad.
Tean, et seda saadet vaatavad inimesed, kes on haiged
ja kes sooviksid, et liigutaksin oma käega
ja nad saaksid terveks,
et pöörduda tagasi oma toimetuste juurde
ilma Jumala Sõna tundmata.
Tean, et see ei meeldi teile, aga ma räägin tõtt.
Sest kui hakkad lugema Jumala Sõna,
toob see ka tervise su ihule.
Jumal hakkab näitama sulle asju.
See on Jumala seadus, et usk tuleb Jumala Sõna tundmisest.
Teil on kodus Jumala Sõna, mistõttu lugege ja uurige seda!
Sukelduge Jumala Sõnasse, kuniks olete terveks saanud!
Kui seda teete, siis Jumal ka tervendab teid.
Ma tõesti usun seda, et Jumal toob teile tervise.
Võib-olla on mõni teist nii kaugele läinud,
et ta vajab kellegi teise abi, kes on Piiblit uurinud.
See aga on protsess, mille peate läbima.
Mu aeg on selleks korraks otsas, aga jätkan sellega järgmisel korral.
Julgustan teid kuulama ka reklaami, kuidas tellida endale mu materjale.
Andrew õpetus "Jumal tahab, et oleksid terve"
on saadaval raamatuna.
Kasuta tellides koodi T-330.
Sama materjal on saadaval ka õppematerjalina.
Kasuta tellides kood T-430.
Kogu õpetusseeria on tellitav ka CD-dena või DVD-dena.
Tellimisinfo on nähtav ekraanil.
Võid tellida endale nii raamatu, õppematerjali kui ka CD või DVD,
mis kõik moodustavad kokku "Parema tervise paketi."
Paketis on kas CD või DVD, raamat, õppematerjal
ja DVD'd "Tervenemisteekonnad"
ja tervendus-piiblisalmidega CD.
Kogu pakett on tellitav Andrew Wommacki kodulehelt,
mis on nähtav ekraanil.
Neljas õpetus samast seeriast: "Ususeadused"
on samuti tellitav me kodulehe kaudu.
Kui sa ei saa seda endale lubada,
siis Andrew ja ta partnerid pakuvad seda tasuta.
Ekraanil on Andrew Wommacki teenistuse kontaktandmed.
Kodulehelt saab materjale tellida ööpäev läbi.
Loodame sinust kuulda juba täna!
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt
www.awme.net
Hetkel ekraanil kõlav reklaam puudutab kutset perelaagrisse,
mis toimus juba 2010. aastal.
Olen põnevil neist laagritest, kus käib alati palju rahvast.
Üritus kestab neli päeva.
Seal osaleb palju erinevaid külalisi ja külaliskõnelejaid.
Laagris on erinevaid majutusvõimalusi.
Rohkem infot leiate laagri kodulehelt, mida näete ekraanil.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Aastakümneid kommunismi all olles,
värbas Venemaa 3'nda maailma tudengeid
Sankt Peterburgi Nõukogude Liidu ülikoolidesse õppima
Tudengid tulevad ikka veel Peterburgi,
kuid nüüd õpivad nad õigusteadust, ettevõtlust,
meditsiini ja loodusteadusi.
Charise piiblikooli lõpetanu Carrie Pickett
on Peterburis olnud palju aastaid.
Ta valmistab tudengeid ette
naasma koju koos imehea evangeeliumi sõnumiga.
Loe lähemalt kodulehelt www.awme.net
Investeeri endasse ja Charise piiblikooli juba täna.
Muuda oma elu
Muuda maailma
Tõlge: Maris Šimko